Missatge: OlpVinyes al Pirineu per fugir de la calorEl contrast tèrmic és molt beneficiós per a la qualitat del vi.Redacció Actualitzat a les 12:41 h   26/08/2012 La collita de raïm de la denominació d'origen Terra Alta es reduirà aquest any una tercera part. Les causes d'aquesta caiguda de la producció són les altes temperatures d'aquest estiu i la greu sequera que afecta la zona des de la primavera. Els cellers també pateixen per la qualitat del vi, ja que les altes temperatures i la falta de pluges poden fer augmentar la concentració de sucre en el raïm. Precisament per combatre això, a la denominació Costers del Segre alguns cellers estan portant la producció cap a zones més elevades. A Olp hi ha els terrenys més elevats de Catalunya on es cultiva raïm. Però ni a 900 metres sobre el nivell del mar el cep s'ha salvat aquest any dels efectes de la calor i de la sequera que s'arrossega des de fa mesos. Fa quatre anys, Guillem Puras va decidir plantar varietats de zones més fresques, provinents del centre d'Europa per recuperar la tradició vitivinícola al Pirineu, que va desaparèixer fa 200 anys a causa de les gelades. El que els viticultors troben en zones muntanyoses és un major contrast tèrmic i temperatures més suaus, condicions que permeten controlar millor l'acidesa del vi i, per tant, són molt beneficioses per a la qualitat del vi. De moment, sis cellers han apostat per les terres dels Pallars, on hi ha 200 de les 4.500 hectàrees de la D. O. Costers del Segre. VÍDEO: http://www.324.cat/video/4221610/Vins-daltura

Resposta: Si les vinyes marxen al Pirineu que en farem de les terres càlides de Catalunya? Conrear-hi mangos, pinyes, cocos i plàtans?